stanford-oval/wikipedia huggingface dataset:
Kristin Mürer Stemland

| Kristin Mürer Stemland> Henkilötiedot |
| --- | --- |
Syntynyt: 8. tammikuuta 1981 (ikä 43) Trondheim, Norja
Uran tiedot
Seura:  Byåsen IL
Laji:  maastohiihto
Maailmancup
Kaudet:  2000–2011
Paras sijoitus:  5
Kristin Mürer Stemland (s. 8. tammikuuta 1981 Trondheim, Norja) on norjalainen entinen maastohiihtäjä. Hän edusti Byåsen IL:ää.
Stemland hiihti ensimmäisen kilpailunsa maailmancupissa 8. maaliskuuta 2000 sijoittuen 55. sijalle Oslossa perinteisen hiihtotavan sprintissä. Seuraavat maailmancup-kilpailunsa hän hiihti marraskuussa 2003, josta lähtien kiersi maailmancupia joulukuuhun 2008 asti. Vielä tämän jälkeenkin Stemland hiihti neljä maailmancup-kilpailua Norjassa, viimeisen näistä 19. helmikuuta 2011 Drammenissa. Henkilökohtaisissa maailmancupin osakilpailuissa hän hiihti kymmenen kertaa kymmenen parhaan joukkoon parhaan sijoituksen ollessa viides yhdistelmäkilpailussa Vernonissa 10. joulukuuta 2005.
MM-kilpailuissa Stemland oli mukana Oberstdorfissa 2005 ja Sapporossa 2007. Oberstdorfissa hän oli 10 kilometrin vapaan hiihtotavan kilpailussa 22:s ja 30 kilometrin perinteisen hiihtotavan kilpailussa 26:s. Sapporossa Stemland hiihti 10 kilometrin vapaan hiihtotavan kilpailussa 19. sijalle. Stemland oli lisäksi mukana Torinon olympialaisissa 2006 ollen yhdistelmäkilpailussa 19:s, 10 kilometrin perinteisen hiihtotavan kilpailussa 12:s ja 30 kilometrin vapaan hiihtotavan kilpailussa 24:s. Hän hiihti olympialaisissa myös viidenneksi sijoittuneessa viestijoukkueessa.
Nicolas de Condorcet

| Nicolas de Condorcet |
| --- | --- |

Henkilötiedot
Syntynyt: 17. syyskuuta 1743 Ribemont
Kuollut: 28. maaliskuuta 1794 (50 vuotta) Bourg-la-Reine
Kansalaisuus:  ranskalainen
Ammatti:  filosofi, matemaatikko
Koulutus ja ura
Koulukunta:  lumières (käännä suomeksi)
Marie Jean Antoine Nicolas de Caritat, Condorcet'n markiisi (17. syyskuuta 1743 Ribemont – 28. maaliskuuta 1794 Bourg-la-Reine) oli ranskalainen filosofi ja matemaatikko sekä valtio-opillinen tieteilijä, joka muun muassa kehitti Condorcet’n vaalitavan. Hän oli vuodesta 1769 Ranskan tiedeakatemian jäsen.
Esquisse d’un tableau historique des progres de l’esprit humain, 1795.
Ranskan suuren vallankumouksen aikana Condorcet oli lakiasäätävän kansalliskokouksen ja kansalliskonventin jäsen. Hän kannatti vallankumousta, ja hänen näkemyksensä olivat usein yhteneviä girondistien kanssa. Condorcet vangittiin terrorin aikana ja hänet löydettiin kuolleena vankisellistään. Kyseessä lienee ollut itsemurha.
Condorcet oli monin tavoin aikaansa edellä 1700-luvulla. Hän kannatti vapaata taloutta, maksutonta ja tasa-arvoista julkista koulutusta, perustuslaillista oikeutta sekä yhtäläisiä oikeuksia naisille ja kaikille etnisille ryhmille. Hänen filosofinen pääteoksensa oli Esquisse d’un tableau historique des progrès de l’espirit humain, jonka hän viimeisteli vankilassa hieman ennen kuolemaansa.
Vuonna 1785 Condorcet kirjoitti teoksen Essee analyysin soveltamisesta enemmistöpäätösten todennäköisyyksiin, jossa hän kuvaili Condorcet’n paradoksin. Sen mukaan on mahdollista, että enemmistö pitää vaihtoehtoa A parempana kuin B:tä, B:tä parempana kuin C:tä ja C:tä parempana kuin A:ta, samoilla äänestyslipuilla. Samassa paperissa hän kuvaa yksinkertaisen Condorcet’n menetelmän äänestystulosten selvittämiseen. Hän kävi myöhemmin useita väittelyjä Jean-Charles de Bordan kanssa Condorcet’n menetelmän paremmuudesta Borda-laskentaan nähden.
Condorcet saattoi olla ensimmäinen henkilö, joka sovelsi järjestelmällisesti matematiikkaa yhteiskuntatieteisiin.
Aiheesta muualla

Wikimedia Commonsissa on kuvia tai muita tiedostoja aiheesta .
Marie Jean Antoine Nicolas de Caritat, Marquis de Condorcet, 1743-1794 (Arkistoitu – Internet Archive), New School University. (englanniksi)
Halsall, Paul: Condorcet: The Future Progress of the Human Mind. Modern History Sourcebook. (englanniksi)
Landes, Joan: The History of Feminism: Marie-Jean-Antoine-Nicolas de Caritat, Marquis de Condorcet The Stanford Encyclopedia of Philosophy. The Metaphysics Research Lab. Stanford University. (englanniksi)
Nirvana (Innan albumi)

| Nirvana Inna |
| --- | --- | --- |

Studioalbumin tiedot
 Äänitetty : 2017
 Julkaistu: 11. joulukuuta 2017
 Tyylilaji: pop music, tropical house, folktronica, reggae fusion, reggaeton
 Levy-yhtiö: Global, UMG
Innan muut julkaisut
| Inna 2015 | Nirvana 2017 | Yo 2019 |
Singlet albumilta Nirvana
 ”Gimme Gimme” Julkaistu: 1. helmikuuta 2017  ”Ruleta” Julkaistu: 21. kesäkuuta 2017  ”Nirvana” Julkaistu: 28. marraskuuta 2017
Nirvana on romanialaisartisti Innan viides studioalbumi, joka julkaistiin 11. joulukuuta 2017. Albumin tuotannosta vastasi edeltäjän tapaan Play & Win.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Ruleta (feat. Erick)  | 3.18 |  |  |  |  |  |  |  |
| 2. | Gimme Gimme | 2.57 |  |  |  |  |  |  |  |
| 3. | My Dreams | 3.11 |  |  |  |  |  |  |  |
| 4. | Tropical | 3.14 |  |  |  |  |  |  |  |
| 5. | Hands Up | 3.04 |  |  |  |  |  |  |  |
| 6. | Nirvana | 3.14 |  |  |  |  |  |  |  |
| 7. | Don't Mind | 3.14 |  |  |  |  |  |  |  |
| 8. | Lights | 2.33 |  |  |  |  |  |  |  |
| 9. | Dream About the Ocean | 3.12 |  |  |  |  |  |  |  |
| 10. | Nota de plată (feat. The Motans)  | 3.15 |  |  |  |  |  |  |  |
| 11. | Cum ar fi? | 3.19 |  |  |  |  |  |  |  |
| 12. | Tu și eu (feat.  (Carla's Dreams)  | 3.11 |  |  |  |  |  |  |  |
Nicolás Richotti

| Nicolás Richotti |
| --- | --- |
 Richotti vuonna 2015.
Henkilötiedot
Koko nimi:  Nicolás Richotti
Syntynyt: 17. lokakuuta 1986 (ikä 37) Bahía Blanca, Argentiina
Kansalaisuus:   Argentiina
Koripalloilija
Pelipaikka:  Heittävä takamies / Pelintekijä
Pituus:  183 cm
Paino:  80 kg
Nyk. joukkue:  CB 1939 Canarias
Sarja:  Mestarien liiga Liga ACB
Pelaajaura
Seurajoukkueet
2004–2005 2005–2006 2006–2007 2007–2008 2008–2009 2009–2010 2010–:  Hindú Resistencia Bari BCC Agropoli Rovigo San Isidro Real Madrid B CB 1939 Canarias
Maajoukkueet
:   Argentiina
Aiheesta muualla
FIBA
| Mitalit> Maa:   Argentiina.Miesten koripallo.AM-kilpailut  | Mitalit> Maa:   Argentiina.Miesten koripallo.AM-kilpailut  | Mitalit> Maa:   Argentiina.Miesten koripallo.AM-kilpailut  | Maa:   Argentiina> Miesten koripallo. |
| --- | --- | --- | --- |
|  Hopeaa | Meksiko 2015 |  |  |
| Etelä-Amerikan-mestaruuskilpailut  | Etelä-Amerikan-mestaruuskilpailut  | Etelä-Amerikan-mestaruuskilpailut  |  |
|  Hopeaa | Venezuela 2014 |  |  |
Nicolás Richotti (s. 17. lokakuuta 1986 Bahía Blanca) on argentiinalainen koripalloilija.
Ura

Richotti pelasi kotimaassaan ja Italiassa vuoteen 2009, jolloin hän siirtyi Real Madridin reservijoukkueeseen ja seuraavaksi kaudeksi edelleen CB 1939 Canariasiin jossa voitti Mestarien liigan mestaruuden vuonna 2017. Richotti on edustanut myös Argentiinan miesten maajoukkuetta jossa on saavuttanut hopeaa vuoden 2015 AM-kilpailuista ja vuoden 2014 Etelä-Amerikan-mestaruuskilpailuista.
Aiheesta muualla

Profiili FIBA Archive (englanniksi)
Nicolas Richotti basketball profile eurobasket.com (englanniksi)
Iberostar Tenerife – Koripallon Mestarien liigan mestari 2017
00 San Miguel ·
5 Richotti ·
7 Niang ·
10 Bassas ·
11 Hanley ·
12 Kirksay ·
13 Grigonis ·
17 Vázquez ·
21 Abromaitis ·
31 Bógris ·
33 Beirán ·
34 White ·
42 Doornekamp ·

Päävalmentaja Vidorreta ·
Apuvalmentajat Yáñez · Justo
Nirmala Srivastava

Nirmala Srivastava vuonna 1991.
Nirmala Srivastava eli Shri Mataji Nirmala Devi (21. maaliskuuta 1923 Chhindwara, Intia – 23. helmikuuta 2011 Genova, Italia) oli sahaja-joogan kehittänyt intialainen. Hän syntyi kristityille vanhemmille Chhindwarassa.
Srivastava perusti 1970-luvun alussa sahaja-jooga-liikkeen, joka on sittemmin levinnyt suurimpaan osaan maailmasta. Laajalti tämä on perustajan itsensä ansiota; hän kierteli henkilökohtaisesti eri puolilla maailmaa levittämässä oppiaan.
Aiheesta muualla

Shri Mataji Nirmala Devin muistokirjoitus Helsingin Sanomissa
Virallinen Sivusto
Kuninkaanrauha

Kuninkaanrauha oli germaaniseen oikeuteen perustuva oikeudellinen käsite, joka tarkoitti kuninkaan nauttimaa tai hänen takaamaansa sovinnon tilaa. Käsitteen piiriin kuului kolme eri tapausta:
Subjektiivinen kuninkaanrauha takasi rauhan kuninkaan henkilölle.
Objektiivinen kuninkaanrauha tarkoitti kuninkaan maahansa luomaa ja valvomaa rauhaa, joka ulottui jokaiseen kansalaiseen. Ruotsissa tätä ilmensivät Birger-jaarlin ja Maunu Ladonlukon rauhanlait (edsöre).
Se tavanomaista suurempi oikeussuoja, jonka tuli vallita kuninkaan oleskelupaikkakunnalla. Ruotsissa tämä perustui Skänningen säädökseen vuodelta 1285.
Vuoden 1734 lain rikoskaaren 5 luvussa oli kaksi pykälää kuninkaan ja valtakunnan neuvonantajien parjaamisesta. 1 pykälä kuului: Joka puhuu taikka kirjoittaa parjauksia kuningasta tahi hänen puolisotansa tahi vallanperillistä vastaan, mestattakoon. 2 pykälä kuului: Joka syyttää kuninkaan ja valtakunnan neuvonantajia, yhtä tahi useampaa, heidän virkansa tähden kunniata loukkaavista asioista, ja ei voi sitä todeksi näyttää, menettäköön myös henkensä. Joka puhumalla tahi kirjoittamalla muutoin heitä herjaa heidän virkansa toimesta, anokoon julkisesti anteeksi, ja sakoitettakoon viisisataa talaria. Suomessa pykälä kumottiin 1866 asetuksella kunnianloukkauksesta.
Suomen vuoden 1889 rikoslain 13 luku sisälsi säännökset väkivallasta ja kunnianloukkauksesta keisaria ja hänen perhettään vastaan. Ne kumosi vuoden 1919 hallitusmuoto (94/1919).
Kuivasto

Kuivasto (ruots. Kvigos) on kylä Raaseporin kaupungin Tenholassa läntisellä Uudellamaalla. Kylä sijaitsee Tenholan länsirajalla meren rannalla. Kuivaston naapurikylät ovat Degergård sekä Salon kaupungin puolella sijaitseva Kraila.
Kuivaston laajan kyläalueen keskellä on järvimäinen merenlahti Lillsjön. Varsinainen kylätontti sijaitsee Lillsjönin länsipuolella. Kylän itäosaa hallitsee suuri drumliini, joka rajaa Kuivaston Isosuon ja Träskmossenin suoalueet taakseen. Kuivastossa sijaitsee myös Svinberget-Lagerholmenin Natura 2000 -luonnonsuojelualue. Alueen luonto on perinteistä uusmaalaista rannikkotyyppiä, jossa on jalopuulehtoja ja kallioista mäntymetsää, sekä luonnontilainen kluuvijärvi Rådalssjön.
Varhaisin maininta Kuivaston kylästä on vuodelta 1549. Kylän alueella on kaksi pronssikautista röykkiöhautaa. Esihistoriallisesta asutuksesta kylän alueella ei kuitenkaan ole viitteitä, eikä kylän asutus ole ollut jatkuvaa; ainakin 1600-luvulla kylä on ollut autiona. Kylä on todennäköisesti ollut aina hajanainen ja kantatilojen paikat ovat vaihdelleet. Mahdollisia vanhoja satamarakenteita on nähtävillä Hamnvikenissä. Vanhin säilynyt kartta Kuivastosta on vuodelta 1826.
Naantalin Musiikkijuhlat

Naantalin Musiikkijuhlat on vuosittain Naantalissa järjestettävä kansainvälinen kamarimusiikkitapahtuma. Ensimmäisen kerran tapahtuma järjestettiin vuonna 1980. Musiikkijuhlat järjestetään kesäkuun alussa ja ne kestävät noin kaksi viikkoa. Festivaalille osallistuu vuosittain noin 18 000 konserttikävijää. Tapahtuman perustaja ja taiteellinen johtaja on sellisti Arto Noras.
Okko Kamu Sinfonia Lahden kapellimestarina Naantalin Musiikkijuhlilla Naantalin kirkossa vuonna 2011. Viulistina Elina Vähälä.
Historia

Naantalin Musiikkijuhlat järjestettiin ensimmäisen kerran vuonna 1980 professori Arto Noraksen ja Sibelius-Akatemia-kvartetin jäsenten aloitteesta. Festivaali oli alusta asti profiloitunut vahvasti kamarimusiikkiin. Vuosien saatossa musiikkijuhlilla on esiintynyt yli 700 taiteilijaa ja lähes 150 kamarimusiikkiyhtyettä ja orkesteria Suomesta sekä ulkomailta.
Presidentti Urho Kekkonen osallistui Naantalin musiikkijuhlille 1980-luvun alussa ja teki vuonna 1981 aloitteen konsertista presidentin kesäasunto Kultarannassa. Presidentti Martti Ahtisaari taas halusi järjestyttää puutarhakonsertin Kultarantaan vuonna 1997. Myös presidentti Tarja Halonen on viihtynyt Naantalin Musiikkijuhlien yleisössä.
Historian aikana musiikkijuhlien grafiikkaa ovat tehneet muun muassa Kari Suomalainen ja Erik Bruun.
Esiintyjät

Musiikkijuhlilla on esiintynyt arvostettuja kansainvälisiä muusikoita sekä orkestereja, muiden muassa Vladimir Ashkenazy, Barbara Hendricks, Pierre Fournier, Anne-Sophie Mutter, Emil Gilels, Isaac Stern, Paul Tortelier, Krzysztof Penderecki ja English Chamber Orchestra.
Arto Noras on tilannut myös useita uusia teoksia Naantalin musiikkijuhlille. Kantaesityksiä on kuultu muun muassa Aulis Salliselta, Erik Bergmanilta ja Leif Segerstamilta.
Konserttipaikat

Tärkeimpänä konserttipaikkana toimii Naantalin keskiaikainen luostarikirkko, jonka lisäksi konsertteja pidetään Raision, Merimaskun ja Rymättylän kirkoissa, Kaivohuoneella ja Naantalin kylpylässä sekä Kristoffer-salissa.
Talvikonsertit

Vuodesta 2006 lähtien on Naantalin kirkossa järjestetty myös talvikonsertteja helmi-maaliskuussa.
Aiheesta muualla

Wikimedia Commonsissa on kuvia tai muita tiedostoja aiheesta .
Naantalin musiikkijuhlat
Kristin Hille Valla

| Kristin Hille Valla> Norjan ympäristöministeri |
| --- | --- |
 Sysen hallitus 16. lokakuuta 1989 – 3. marraskuuta 1990  
Edeltäjä:  Sissel Rønbeck
Seuraaja:  Thorbjørn Berntsen
Henkilötiedot
Syntynyt: 31. joulukuuta 1944 (ikä 79) Årdal, Norja
Ammatti:  opettaja, poliitikko
Tiedot
Puolue:  Keskustapuolue
Kristin Hille Valla (s. 31. joulukuuta 1944 Årdal) on norjalainen keskustapuolueen poliitikko. Hän toimi Norjan ympäristöministerinä 1989–1990 sekä Opplandin maaherrana 2001–2015. Hän on koulutukseltaan opettaja.
Aiheesta muualla

Kristin Hille Valla Norjan suurkäräjien verkkosivuilla (norjaksi)
Koronaviruspandemia Norjassa

| Koronaviruspandemia Norjassa |
| --- | --- |
 Kartta kunnista, joissa on vahvistettuja tartuntoja (punainen) ja kuolemia (musta) 2. heinäkuuta mennessä
Yleistä
Virus:  SARS-CoV-2
Tauti:  COVID-19
Lähtöpaikka:  Wuhan, Kiina
Ensimmäinen tapaus
Aika:  26. helmikuuta 2020
Paikka:  Tromssa
Tapaukset
Vahvistetut:  115 410
Kuolleet:  767
Rokotetut:  1 430 384
 Tiedot päivitetty viimeksi 8.5.2021. 
Norjan koronaviruspandemian kaavio. Sininen tapaukset, punainen kuolemat. Yhtenäinen viiva kaikki tapaukset, pisteviiva päivittäiset.
Koronaviruspandemia Norjassa on osa maailmanlaajuista SARS-CoV-2 -koronaviruksen levittäytymistä. Ensimmäinen tartunta todettiin maassa 26. helmikuuta 2020, ja 18. heinäkuuta siellä oli 9 015 vahvistettua tartuntaa, 8 138 parantunutta ja 255 kuollutta.
Maaliskuussa 2020 Norjan hallitus ilmoitti vaihtavansa epidemian torjunnan strategiaa: tavoitteena ei ollut enää pelkästään viruksen leviämisen rajoittaminen, vaan koko epidemian tukahduttaminen. Huhtikuussa epidemiahuipun arveltiin olevan ohitse, ja hallitus ilmoitti alkavansa purkaa rajoituksia huhtikuun 20. päivästä alkaen. Arvioiden mukaan tartunnan oli saanut Norjassa 5. huhtikuuta mennessä noin 14 000 ihmistä. 15. kesäkuuta sisärajavalvonta poistui Suomen ja Norjan välisestä liikenteestä.
Syksyllä alkoi uusi koronavirusaalto. 26. lokakuuta Norja kielsi yli 50 hengen kokoontumiset ja yli viiden vieraan kutsumisen koteihin.
Aiheesta muualla

Wikimedia Commonsissa on kuvia tai muita tiedostoja aiheesta .
Koronavirus - Matkustustiedote norway.no. Arkistoitu 19.7.2020.
Nicolas de Largillière

| Nicolas de Largillière |
| --- | --- |

Henkilötiedot
Syntynyt: 9. lokakuuta 1656 Pariisi
Kuollut: 20. maaliskuuta 1746 (89 vuotta) Pariisi
Taiteilija
Taidesuuntaus:  barokki
Nicolas de Largillière (9. lokakuuta 1656 Pariisi –  20. maaliskuuta 1746 Pariisi) oli ranskalainen taidemaalari.
Elämä ja ura

Largillièren kauppias-isä vei hänet Antwerpeniin kolmevuotiaana, ja lapsena hän vietti lähes kaksi vuotta Lontoossa. Yritettyään epäonnistuneesti suuntautua liike-elämään hän siirtyi jonkin aikaa Antwerpeniin paluunsa jälkeen Anton Goubaun ateljeeseen. Hän jätti sen 18-vuotiaana ja lähti tavoittelemaan menestystä Englantiin, jossa hän ystävystyi Peter Lelyn kanssa, joka palkkasi hänet neljäksi vuodeksi Windsoriin. Hänen taitonsa herättivät kuningas Kaarle II:n huomion, joka halusi pitää hänet palveluksessaan, mutta Rye Housen salaliiton katolilaisia vastaan herättämä raivo huolestutti Largillièren, ja hän lähti Pariisiin, jossa Charles Le Brun ja Adam Frans van der Meulen ottivat hänet vastaan kaupungin taidepiireihin. Hänen maineensa erityisesti muotokuvamaalarina oli pian vakiintunut, ja näyttelijättäriä, julkisuuden henkilöitä ja kirkonmiehiä tuli hänen asiakkaakseen. Ilmeisesti kuningas Jaakko II kutsui Largillièren takaisin Englantiin noustuaan valtaistuimelle vuonna 1685, mutta hän kieltäytyi virasta. Hän kuitenkin maalasi Lontoossa ollessaan lyhyen aikaa muotokuvia kuninkaasta ja kuningattaresta. Hän palasi Pariisiin jonkin aikaa ennen maaliskuuta 1686, jolloin Ranskan akatemia otti hänet jäsenekseen. Hän kävi läpi kaikki akatemian kunniatehtävät, kunnes vuonna 1743 hänestä tuli akatemian kansleri. Jean Baptiste Oudry oli hänen oppilaistaan merkittävin. Piirteiltään varmojen ja värikkäiden muotokuvien ohella Largillière maalasi vähäpätöisempiä akateemisia historia- ja laatukuvia. Largillièrea kunnioitettiin suuresti hänen elinaikanaan.
Voltaire
Marguerite de Largilliere
Louis-Etienne Boullenois
Aiheesta muualla

Kuvia tai muita tiedostoja aiheesta Nicolas de Largillière Wikimedia Commonsissa
New York (Antti Tuiskun albumi)

| New York Antti Tuisku |
| --- | --- | --- |

Studioalbumin tiedot
 Julkaistu: 4. lokakuuta 2006
 Tyylilaji: pop, dancepop
 Kesto: 42.20
 Levy-yhtiö: Sony BMG Music Entertainment
Listasijoitukset
  1. (1 viikko, viikko 41/2006)
Antti Tuiskun muut julkaisut
| Minun jouluni 2005 | New York 2006 | Rovaniemi 2006 |
New York on vuonna 2006 julkaistu Antti Tuiskun albumi. Se julkaistiin samaan aikaan albumin Rovaniemi kanssa.
Albumi nousi Suomessa listaykköseksi, ja se piti viikolla 41/2006 hallussaan kahta ensimmäistä sijaa yhdessä Rovaniemi-levyn kanssa.
Kappaleet

Levoton – 4.15
UTRS – 3.56
Sekaisin – 3.27
Tunturibiisi – 4.18
Tulevaisuus – 3.31
Mitä pakenet – 4.00
Salaisuus – 4.12
Onnellinen – 3.45
Rakkauden anarkiaa – 3.47
Kosteus ihollasi – 3.22
Jää – 3.46
Arvostelut

Dome.fi: positiivinen
Stara.fi:
Aiheesta muualla

New York discogs.com -sivustolla
Kulla

Kulla voi tarkoittaa seuraavia:
Kullaa (ruots. Kulla), Ulvilaan liitetty entinen Suomen kunta
Kulla, kylä Dragsfjärdissä Kemiönsaarella
Heikki Kulla (s. 1950), suomalainen oikeustieteilijä ja professori
Matti Kulla (s. 1945), suomalainen koripallovaikuttaja
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Kulla”, voi hakea sivunnimihaulla, laajalla sivunnimihaulla tai tekstihaulla.
Mystery Train (elokuva)

| Mystery Train |
| --- | --- |

Ohjaaja:  Jim Jarmusch
Käsikirjoittaja:  Jim Jarmusch
Tuottaja:  Jim Stark
Säveltäjä:  John Lurie
Kuvaaja:  Robby Müller
Leikkaaja:  Melody London
Pääosat:  Youki Kudoh Masatoshi Nagase Screamin’ Jay Hawkins Nicoletta Braschi Elizabeth Bracco Rick Aviles Joe Strummer Steve Buscemi Tom Waits
Valmistustiedot
Valmistusmaa:   Yhdysvallat
Tuotantoyhtiö:  JVC Entertainment Mystery Train
Levittäjä:  Orion Classics
Ensi-ilta:   toukokuu 1989  31. elokuuta 1990
Kesto:  110 min
Alkuperäiskieli:  englanti japani italia
Budjetti:  2,8 milj. dollaria
Aiheesta muualla
IMDb 
Elonet
AllMovie
Infobox OKNimi-testi OK: 
Mystery Train on Jim Jarmuschin ohjaama komedia vuodelta 1989. Se on Jarmuschin kolmas kokoillan ja ensimmäinen värillinen elokuva. Mystery Train koostuu kolmesta osasta, jotka kaikki tapahtuvat saman yön aikana Elviksen kotikaupungissa Memphisissä. Tarinoiden yhdistävänä tekijänä on Elvis ja sama hotelli, jonka portieerina esiintyy Screamin’ Jay Hawkins ja pikkolona Cinqué Lee.
Juoni

Ensimmäisessä osassa Kaukana Jokohamasta seurataan Jokohamasta kotoisin olevien japanilaisten teinien Junin (Masatoshi Nagase) ja Mitsukon (Youki Kudoh) pysähdystä Memphisiin ja yöpymistä Arcade-hotellissa, ennen kuin he jatkavat matkaansa. Mitsuko on Elvis-fani, mutta Jun pitää enemmän Carl Perkinsistä. He keskustelevat rock-musiikista, Elviksestä ja kummastelevat Memphisiä.
Toisessa osassa Aaveet italialainen Luisa (Nicoletta Braschi) jää yöksi jumiin Memphisiin, hänen saattaessaan miehensä ruumista viimeiselle matkalle kohti Italiaa. Luisa joutuu jakamaan hotellihuoneen Dee Deen (Elizabeth Bracco) kanssa, joka ei malta olla hetkeäkään hiljaa. Huonekumppaninsa nukahdettua Luisa ei saa nukuttua kuninkaan tehtyä lyhyen vierailun hotellihuoneeseen.
Kadonneet avaruuteen on elokuvan päättävä kolmas osio. Siinä nähdään Dee Deen aviomies Johnny (Joe Strummer), tämän lanko parturi Charlie (Steve Buscemi) ja kolmentena Johnnyn ryyppykaveri Will Robinson (Rick Aviles), jotka piilottelevat virkavaltaa viinakaupan ryöstön jälkeen.
Tom Waits esittää samaa radio-dj:tä kuin Jarmuschin aiemmassa Down by Law -elokuvassa.
Pääosissa

| 0 | 1 | 2 |
| --- | --- | --- |
|  Masatoshi Nagase  | … |  Jun   |
|  Youki Kudoh  | … |  Mitsuko   |
|  Screamin’ Jay Hawkins  | … |  Yöportieeri   |
|  Cinqué Lee  | … |  Pikkolo   |
|  Rufus Thomas  | … |  Mies asemalla   |
|  Nicoletta Braschi  | … |  Luisa   |
|  Elizabeth Bracco  | … |  Dee Dee   |
|  Joe Strummer  | … |  Johnny aka Elvis   |
|  Rick Aviles  | … |  Will Robinson   |
|  Steve Buscemi  | … |  Parturi Charlie   |
|  Tom Waits  | … |  Radio DJ (ääni)   |
Aiheesta muualla

Mystery Train Internet Movie Databasessa (englanniksi)
Mystery Train Elonet.
Kull

Kull on seuraavien tunnettujen henkilöiden sukunimi:
Elle Kull (s. 1952), virolainen näyttelijä
Johan Kull (1895–1940), suomalainen suojeluskuntaupseeri
Karin Kull (1929–2018), suomenruotsalainen kirjailija
Magnus Kull (1924–2016), suomalainen kouluneuvos ja ministeri
Raimund Kull (1892–1942), virolainen säveltäjä
| --- | --- |
: Tällä täsmennyssivulla luetellaan henkilöitä, joilla on sama sukunimi.
Kuusi moraalitarinaa

Kuusi moraalitarinaa tai Kuusi moraalista tarinaa (Six contes moraux tai myös Contes moraux) on ranskalaisen elokuvaohjaajan Éric Rohmerin kuuden elokuvan sarja vuosilta 1962–1972.
Rohmer ei ollut erityisen tunnettu ohjaaja, eikä hänen esikoiselokuvansa Leijonan merkki saanut juuri huomiota. Kuusi moraalitarinaa -elokuvasarjan edetessä hänen maineensa kuitenkin alkoi kasvaa. Kiitetyimpiä ja yleisön suosikkeja ovat erityisesti Yöni Maudin luona ja Clairen polvi.
Kunkin elokuvan tarina rakentuu muunnelmana samasta teemasta: miehen ja naisen rakkaudesta, josta mies pyrkii pois toisen naisen luokse mutta palaa kuitenkin ensimmäisen luo. Rohmer on korostanut, että ranskan kielen moraali-sana on merkitykseltään toinen kuin muissa kielissä. Kyse ei ole tarinasta, jossa on moraali, vaan "moraliste" on kiinnostunut ihmisen sisäisistä mielenliikkeistä, ja olennaista on siten ihmisen oma näkemys käyttäytymisestään, ei käyttäytyminen sinänsä.
La Boulangère de Monceau (1962) – lyhyt, ei esitetty teatterissa
La Carrière de Suzanne (1963) – lyhyt, ei esitetty teatterissa
Yöni Maudin luona (Ma nuit chez Maud, 1969) – valmistui vasta Keräilijättären jälkeen.
Keräilijätär (La Collectionneuse, 1967)
Clairen polvi (Le Genou de Claire, 1970, Louis Dellucin palkinto)
Rakkaus iltapäivällä (L'Amour l'après-midi, 1972).
Nikita Nesterov

| Nikita Nesterov |
| --- | --- |

Henkilötiedot
Syntynyt: 28. maaliskuuta 1993 (ikä 31) Tšeljabinsk, Venäjä
Kansalaisuus:   Venäjä
Jääkiekkoilija
Pelipaikka:  puolustaja
Maila:  vasen
Pituus:  181 cm
Paino:  87 kg
Seura
Seura:  TsSKA Moskova
Sarja:  KHL
Pelaajaura
Pääsarjaura:  2011–
Aik. seurat:  Traktor Tšeljabinsk (KHL) Tampa Bay Lightning (NHL) Syracuse Crunch (AHL) Montreal Canadiens (NHL) Calgary Flames (NHL)
NHL-varaus:  148. varaus, 2011 Tampa Bay Lightning
Nikita Nesterov (s. 28. maaliskuuta 1993 Tšeljabinsk, Venäjä) on venäläinen jääkiekkopuolustaja, joka pelaa KHL-joukkue TsSKA Moskovassa.